



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUINEAMȚ** |

**DE STAT**

**Decizia etapei de încadrare: Proiect**

Ca urmare a solicitării de emitere a acordului de mediu adresate de **U.A.T. Comuna Dulcești, prin reprezentant legal Primar Nahoi Gheorghe,** cu sediul în str. Teilor, nr.54, comuna Dulcești, judeţul Neamț, înregistrată la APM Neamț cu cu nr. **3006** din **21.03.2022**, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de **12.05.2022**, pentru proiectul **”Modernizarea sistemului de iluminat public prin creșterea eficienței energetice a infrastructurii de iluminat public în comuna Dulcești, județul Neamț”,** propus a fi amplasat în **satele Dulcești și Cârlig, comuna Dulcești, județul Neamț.**

- **continuarea procedurii privind emiterea aprobării de dezvoltare, proiectul nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

Cererea de solicitare a acordului de mediu a fost făcută cunoscută publicului interesat prin publicare în ziarul Mesagerul de Neamț din data de 02 mai 2022, afișare la sediul Primăriei Comunei Dulcești - data 19.04.2022, postare pe site-ul APM Neamț- data 18.04.2022;

- Decizia luată în cadrul ședinței Comisiei de analiză tehnică - 12.05.2022, privind etapa de încadrare, a fost adusă la cunoștința publicului prin postare pe site-ul APM Neamț la data de 16.05.2022, și prin grija titularului de proiect anunțul privind decizia a luată a fost publicată în ziarul Realitatea din data de 13.05.2022, și afișat la sediul Primăriei Comunei Dulcești în data de 12.05.2022.

- nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

Justificarea prezentei decizii:

**I. Motivele pe baza cărora s-a stabilit că nu este necesară evaluarea impactului asupra mediului sunt următoarele:**

a) proiectul nu se încadrează în prevederile Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului**;**

În urma parcurgerii listei de control pentru etapa de încadrare şi a analizării criteriilor de selecţie conform Anexei nr. 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat faptul că proiectul analizat nu este susceptibil de a avea un impact semnificativ asupra mediului, din următoarele considerente:

**1. Caracteristicile proiectului:**

**a) dimensiunea şi concepţia întregului proiect:**

Proiectul amplasat în comuna Dulcești, satele Cârlig și Dulcești, propune inlocuirea corpurilor de iluminat existente cu corpuri de iluminat de tip LED, amplasate pe stalpii existenti si alimentate din reteaua publica existenta.

Lucrările se suprapun cu situl Natura 2000 ROSCI0424 – Pădurea și Lacul Mărgineni pe o distanță de aproximativ 136 m , în lungul Drumului Comunal 93. Pe această distanță, există 4 stâlpi din beton cu rețea de iluminat public comună cu rețeaua de distribuție. Această rețea este amplasată pe marginea drumului public. Nu se vor monta noi stâlpi, ci se vor înlocui corpurile de iluminat de pe stălpii existenți.

Lucrări și capacități:

|  |  |
| --- | --- |
| Demontarea corpurilor de iluminat existente | 400 buc |
| Demontarea consolelor vechi | 400 buc |
| Demontarea clemelor de alimentare vechi | 800 buc |
| Montare console de susținere noi | 400 buc |
| Montarea corpuri de iluminat LED | 400 buc |
| Realizare alimentare cu energie electrică a lămpilor | 400 buc |
| Montare sistem de telegestiune | 1 ansamblu |

**b) cumularea cu alte proiecte existente şi/sau aprobate:** nu este cazul;

**c) utilizarea resurselor naturale, în special a solului, a terenurilor, a apei şi a biodiversităţii:**

În perioada de execuție nu se utilizează resurse naturale. În perioada de funcționare nu se utilizează resurse naturale în scop tehnologic.

**d) cantitatea şi tipurile de deşeuri generate/gestionate:**

Tipurile de deșeuri rezultate din executia lucrarilor de constructii si in perioada de iesire din functionare sunt mentionate in tabelul de mai jos :

|  |  |  |
| --- | --- | --- |
| Denumire deseu | Cod deseu | Cantitate |
| Ambalaje de hartie si carton | 15.01.01 | 100 kg |
| Ambalaje de materiale plastice | 15.01.02 | 5 kg |
| Materiale plastice | 17.02.03 | 5 kg |
| Cupru, bronz, alama | 17.04.01 | 0 kg |
| Aluminiu | 17.04.02 | 15 kg |
| Fier, fonta, otel | 17.04.05 | 15 kg |
| Cabluri (altele decat cele de la 17.04.01) | 17.04.11 | 4 kg |
| Deseuri textile | 20.01.11 | 2 kg |

Deseurilor rezultate in urma lucrarilor de constructii se vor colecta selectiv și se vor depozita temporar corespunzator (depozitare in recipienti etansi, cutii metalice / PVC, butoaie metalice / PVC). Materialele valorificabile/refolosibile specificate in tabelul de mai sus se vor preda beneficiarului lucrarii conform procedurii de predare-primire a acestora.

**e) poluarea şi alte efecte negative:**

- principalii poluanti sunt proveniti din pierderile accidentale de combustibil de la utilajele si mijloacele de transport;

- sursele de zgomot şi vibraţii sunt reprezentate de mijloacele de transport şi manipularea materialelor;

În vederea limitării acestora și a reducerii impactului asupra mediului pe perioada de execuție a proiectului, vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

- este obligatorie respectarea legislației în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**:

Principalele surse de poluare a aerului pe perioada de functionare sunt surse mobile de emisie: autovehiculele folosite în timpul execuţiei lucrărilor. Posibile surse de poluare locală a solului, în procesul de execuţie: eventuale defecţiuni tehnice ale utilajelor; deversarea uleiurilor uzate și a combustibililor pe sol; nerespectarea zonelor destinate pentru parcarea utilajelor și depozitarea materialelor. Pe durata exploatării obiectivului nu se suspectează posibile contaminări ale solului, subsolului sau apelor freatice În perioada de funcționare, obiectivele proiectului nu se constituie ca surse cu potențial de poluare atmosferică.

În vederea diminuării acestui risc pe perioada de execuție a proiectului, vor fi respectate ,,Condițiile de realizare a proiectuluiˮ, impuse prin prezentul act administrativ;

**2. Amplasarea proiectului**

**a) utilizarea actuală şi aprobată a terenurilor:** conform CU nr. 10/22.11.2021, terenul pe care sunt amplasați stâlpii de energie electrică este situat în intravilanul satelor Dulcești și Cârlig și aparține domeniului public al comunei Dulcești

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, ap şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: ROSCI0424 Pădurea și Lacul Mărgineni;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** nici pe perioada executării lucrărilor propuse prin proiectul de investiţii și nici pe perioada de exploatare a acestuia nu a fost identificat un posibil impact semnificativ asupra mediului; în codițiile respectării condițiilor impuse prin avizele eliberate și a legislației în vigoare, nu există riscul extinderii impactului în afara zonei de amplasare a lucrărilor propuse.

**b) natura impactului:** zgomot rezultat în urma operațiunilor executate în cadrul lucrărilor de construire;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** impactul se va declanșa odata cu începerea lucrărilor iar intensitatea sa va fi variabilă în funcție de operațiunile executate:

-perioada de implementare a proiectului: 90 zile;

În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:** nu este cazul;

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare, precum și condițiile stabilite prin avizele/acordurile solicitate prin Certificatul de urbanism (**ANANP- Serviciul Teritorial Neamț).**

**II. Motivele pe baza cărora s-a stabilit că nu este necesară efectuarea evaluării adecvate sunt următoarele:**

- proiectul propus intră sub incidenţa art. 28 din Ordonanța de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările si completările ulterioare; proiectul este amplasat parțial în cadrul ariei naturale protejate ROSCI0424 Pădurea și Lacul Mărgineni.

- Proiectul nu reduce suprafața habitatelor și numărul speciilor de interes comunitar și nu conduce la fragmentarea sau deteriorarea habitatelor utilizate pentru necesitățile de adăpost, hrană sau reproducere ale speciilor de interes comunitar;

- Proiectul nu va duce la reducerea populațiilor speciilor de interes comunitar din cadrul ariei naturale protejate;

- Proiectul nu va influența realizarea obiectivelor de conservare ale sitului Natura 2000 și nu va influența negativ factorii care determină menținerea stării favorabile de conservare ale acestuia;

- Proiectul nu va produce modificări ale dinamicii relațiilor dintre sol și apă sau floră și faună, care definesc structura și/sau funcțiile sitului Natura 2000;

- Lucrările se vor desfășura pe o perioadă scurtă de timp și vor genera un impact temporar, nesemnificativ și reversibil;

- Proiectul nu implică utilizarea, stocarea, transportul, manipularea sau producerea de materiale sau substanțe care ar putea afecta habitatele sau speciile de interes comunitar;

- Proiectul nu implică utilizarea de resurse naturale de care depinde diversitatea biologică din zonă (exploatarea apelor de suprafață, extracția agregatelor minerale, defrișări, colectarea plantelor, inundarea unor terenuri etc.).

- a fost emis Avizul nr. …. din ……., de către ANANP- Serviciul Teritorial Neamț;

Măsurile şi condiţiile de realizare a proiectului în conformitate cu Avizul ANANP - Serviciul Teritorial Neamț sunt:

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:** proiectul propus nu intră sub incidenţa art. 48 și 54 din Legea Apelor nr.107/1996, cu modificările și completările ulterioare.

**Condițiile de realizare a proiectului:**

1. Obţinerea tuturor avizelor şi acordurilor înscrise în Certificatul de urbanism *.* 10/22.11.2021 eliberat de Primăria Comunei Dulcești, respectarea tuturor prevederilor şi cerinţelor specificate de acestea, precum și a legislației în domeniu.
2. Respectarea  documentaţiei tehnice depuse, a condiţiilor şi prevederilor proiectului de execuţie.

c) Condiţii aferente lucrărilor:

* Protecţia calităţii aerului: utilajele utilizate pentru lucrările de construcţii vor avea verificările periodice efectuate „la zi”; se interzice exploatarea sau punerea lor în exploatare dacă sunt evidente abateri de la funcţionarea normală, din punct de vedere al noxelor din gazele de eşapament;
* Protecţia calităţii solului/apelor subterane şi Gospodărirea deşeurilor:

- În timpul lucrărilor se va asigura curăţenia în zona de şantier.

- Depozitarea temporară a materialelor, se va face doar în cadrul organizării de şantier în condiţii adecvate de dotare şi care să împiedice afectarea factorilor de mediu. Se interzice depozitarea oricăror materiale sau deşeuri în afara organizării de şantier.

- Deşeurile rezultate în etapa de construire vor fi strânse în containere separate pentru fiecare categorie de deşeu, până la predarea şi preluarea lor de către un operator autorizat pentru activitatea gestionare a acestor categorii de deşeuri.

- Predarea deşeurilor rezultate pe parcursul lucrărilor de investiţii va fi făcută ritmic, asfel încât să se elimine situaţia depăşirii capacităţii de stocare.

- Zona de lucru va fi îngrădită si semnalizată corespunzător.

- Menținerea utilajelor si mijloacelor de transport folosite la executarea lucrarilor în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare

- La finalizarea lucrărilor de execuţie a proiectului de investiţii, terenul va fi eliberat complet de toate deşeurile rezultate şi depozitate temporar; vor fi executate toate lucrările impuse pentru refacerea mediului deteriorat şi redarea suprafeţelor adiacente la funcţiunea iniţială.

- Se va respecta legislaţia în vigoare, privind paza şi stingerea incendiilor.

* Protecţia împotriva zgomotelor şi vibraţiilor:

- În perioada de execuţie a lucrărilor de construire se vor lua măsuri pentru atenuarea zgomotelor şi vibraţiilor produse de mașinile și utilajele în lucru, urmărindu-se ca nivelul de zgomot atins să se încadreze în limitele prevăzute de normativele în vigoare;

- Nici un vehicul nu va avea motorul pornit în perioadele de staţionare.

-Este obligatorie respectarea ,,*orelor de liniște*,, stabilite de legislația în vigoare; Se vor respecta prevederile Ord. MS nr. 119/2014 privind aprobarea Normelor de igiena și sanatate publica privind mediul de viata al populației, cu modificările și completările ulterioare.

* Pentru **speciile de plante și animale sălbatice terestre, acvatice și subterane** prevăzute în anexele nr. 4A și 4B la O.U.G. nr. 57/2007:

1. Interzicerea oricărei forme de recoltare, capturare, ucidere, distrugere sau vătămare a speciilor de plante și animale sălbatice terestre, acvatice și subterane aflate în mediul lor natural, în oricare dintre stadiile ciclului lor biologic;
2. Interzicerea perturbării intenţionate în cursul perioadei de reproducere, de creştere, de hibernare şi de migraţie;
3. Interzicerea deteriorării, distrugerii şi/sau culegerii intenţionate a cuiburilor şi/sau ouălor din natură;
4. Interzicerea deteriorării şi/sau distrugerii locurilor de reproducere ori de odihnă;
5. Interzicerea recoltarii florilor şi a fructelor, culegerii, tăierii, dezrădăcinarii sau distrugerii cu intenţie a acestor plante în habitatele lor naturale, în oricare dintre stadiile ciclului lor biologic;
6. Interzicerea deţinerii, transportului, vânzării sau a schimburile în orice scop, precum şi oferirii spre schimb sau vânzare a exemplarelor luate din natură, în oricare dintre stadiile ciclului lor biologic.

* În vederea protejării tuturor **speciilor de păsări**, inclusiv a celor migratoare, **sunt interzise**:

1. uciderea sau capturarea intenţionată, indiferent de metoda utilizată;
2. deteriorarea, distrugerea şi/sau culegerea intenţionată a cuiburilor şi/sau ouălor din natură;
3. culegerea ouălor din natură şi păstrarea acestora, chiar dacă sunt goale;
4. perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor de conservare;
5. deţinerea exemplarelor din speciile pentru care sunt interzise vânarea şi capturarea;
6. vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat

- in cazul in care exista cuiburi de barza alba pe stalpii pe care se va interveni, se va lua legatura cu ANANP- ST Neamt si cu administratorul retelei de energie electrica in vederea relocarii lor

- deseurile rezultate se vor indeparta de pe amplasament prin predarea catre un operator autorizat

**Condiţii cu caracter general:**

- Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului document.

Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind beneficiarului lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**Director Executiv,**

**Monica ISOPESCU**

**Şef Serviciu A.A.A. , Întocmit,**

**Bogdana ISACHI Mihaela GĂLUȘCĂ**